ᱵᱟᱥᱩᱫᱮᱵᱽᱯᱩᱨ, ᱳᱰᱤᱥᱟ

ᱵᱟᱥᱩᱫᱮᱵᱽᱯᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱵᱷᱚᱫᱽᱨᱚᱠ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱱᱚᱜᱚᱨ ᱯᱟᱞᱤᱠᱟ ᱠᱟᱱᱟ ᱾ ᱱᱚᱶᱟ ᱫᱚ ᱵᱷᱚᱫᱽᱨᱚᱠ ᱦᱚᱱᱚᱛ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱵᱟᱹᱲᱛᱤ ᱦᱚᱲ ᱮᱞ (᱕᱐᱐᱐᱐) ᱱᱚᱜᱚᱨ ᱠᱟᱱᱟ ᱾ ᱵᱷᱚᱫᱽᱨᱚᱠ ᱦᱚᱱᱚᱛ ᱨᱮᱱᱟᱜ ᱥᱚᱢᱯᱨᱤᱛᱤ ᱨᱮ ᱱᱚᱶᱟ ᱥᱚᱦᱚᱨ ᱨᱮᱱᱟᱜ ᱢᱩᱬᱩᱛ ᱮᱱᱮᱢ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮ ᱵᱟᱥᱩᱫᱮᱵᱽᱯᱩᱨ ᱨᱮ ᱢᱮᱱᱟᱜ ᱨᱚᱠᱛᱚ ᱛᱤᱨᱛᱷ ᱮᱨᱚᱢ ᱦᱚᱸ ᱥᱮᱞᱮᱫ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱵᱨᱤᱴᱤᱥ ᱯᱩᱞᱤᱥ, ᱰᱤᱮᱥᱯᱤ ᱠᱩᱸᱡᱽᱵᱤᱦᱟᱨᱤ ᱢᱳᱦᱟᱱᱛᱤ ᱦᱚᱛᱮᱛᱮ ᱯᱟᱨᱤ ᱵᱤᱵᱟ ᱧᱩᱛᱩᱢᱟᱱ ᱢᱤᱫ ᱛᱤᱨᱞᱟᱹ ᱥᱟᱶᱛᱮ ᱓᱐ ᱜᱚᱴᱟᱝ ᱦᱚᱲ ᱠᱚ ᱜᱚᱡ ᱮᱱᱟ ᱾ ᱥᱤ. ᱮᱪ. ᱥᱤ. ᱵᱟᱥᱩᱫᱮᱵᱽᱯᱩᱨ ᱫᱚ ᱯᱚᱱᱚᱛ ᱨᱮ ᱠᱟᱭᱟᱠᱚᱞᱯᱚ ᱥᱤᱨᱯᱷᱟᱹ ᱯᱟᱦᱴᱟ ᱠᱷᱚᱱ ᱱᱚᱢᱵᱚᱨ ᱑ ᱢᱮᱰᱤᱠᱟᱞ ᱟᱣᱟᱨᱰ ᱒᱐᱒᱐ ᱛᱮ ᱢᱟᱹᱱ ᱮ ᱧᱟᱢ ᱟᱠᱟᱫᱼᱟ ᱾

ᱵᱟᱥᱩᱫᱮᱵᱽᱯᱩᱨ ᱱᱚᱜᱚᱨ ᱯᱟᱞᱤᱠᱟ
ᱵᱟᱥᱩᱫᱮᱵᱽᱯᱩᱨ ᱱᱚᱜᱚᱨ ᱯᱟᱞᱤᱠᱟ ᱫᱚ ᱳᱰᱤᱥᱟ ᱨᱮᱱᱟᱜ ᱵᱷᱚᱫᱽᱨᱚᱠ ᱦᱚᱱᱚᱛ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱒᱔.᱑᱑.᱑᱙᱗᱔ ᱥᱟᱞᱮ ᱨᱮ ᱱᱚᱴᱤᱯᱷᱤᱞᱰ ᱴᱚᱴᱷᱟ ᱯᱚᱨᱤᱥᱚᱫᱽ ᱞᱮᱠᱟᱛᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱒᱔.᱒.᱒.᱒᱐᱑᱔ ᱥᱟᱞᱮ ᱨᱮ ᱥᱚᱦᱚᱨ ᱯᱚᱨᱤᱥᱚᱫᱽ ᱞᱮᱠᱟᱛᱮ ᱩᱥᱩᱞ ᱟᱠᱟᱱ ᱛᱟᱦᱮᱸᱫ, ᱡᱟᱦᱟᱸ ᱨᱮᱱᱟᱜ ᱴᱚᱴᱷᱟ ᱔᱗.᱗᱘ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱟᱨ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱓᱓,᱖᱘᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱨᱮ ᱒᱓ ᱣᱟᱨᱰ ᱟᱨ ᱖᱕᱙᱙ ᱚᱲᱟᱜ ᱢᱮᱱᱟᱜᱼᱟ ᱾ ᱚᱛᱱᱚᱜ ᱞᱮᱠᱟᱛᱮ ᱱᱚᱣᱟ ᱫᱚ ᱓ ᱢᱤᱴᱚᱨ (᱙ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱒᱑.᱑᱔°N ᱘᱖.᱗᱔°E ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱷᱚᱱ ᱠᱚᱧᱮ-ᱥᱟᱢᱟᱝ ᱨᱮ ᱔᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱟᱨ ᱥᱚᱦᱤᱫᱽ ᱛᱤᱨᱛᱷ ᱠᱷᱚᱱ ᱗ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱮᱨᱟᱢ ᱥᱟᱢᱟᱝ ᱨᱮ ᱵᱚᱝᱜᱚᱞ ᱫᱚᱨᱭᱟ, ᱠᱚᱧᱮ ᱨᱮ ᱜᱮᱢᱤ ᱜᱟᱰᱟ, ᱯᱟᱪᱮ ᱨᱮ ᱱᱚᱨᱥᱤᱝᱯᱩᱨ ᱡᱤᱯᱤ ᱟᱨ ᱮᱛᱚᱢ ᱨᱮ ᱵᱤᱱᱟᱭᱠᱟᱯᱩᱨ ᱡᱤᱯᱤ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ᱵᱟᱹᱲᱛᱤ ᱯᱟᱲᱦᱟᱣ ᱢᱮ...

ᱚᱛᱱᱚᱜ
ᱵᱟᱥᱩᱫᱮᱵᱽᱯᱩᱨ ᱫᱚ  ᱨᱮ ᱢᱮᱱᱟᱜᱼᱟ ᱾Falling Rain Genomics, Inc - Basudevpur ᱱᱚᱶᱟ ᱨᱮᱱᱟᱜ ᱩᱥᱩᱞ ᱫᱚ ᱓ ᱢᱤᱴᱚᱨ (᱙ ᱯᱷᱤᱴ) ᱠᱟᱱᱟ ᱾  ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱜᱤᱭᱳᱜᱨᱟᱯᱷᱤᱠᱚᱞ ᱴᱷᱟᱶ ᱨᱮ ᱡᱚᱛᱚ ᱯᱟᱦᱴᱟ ᱨᱮ ᱡᱚᱛᱚ ᱠᱷᱚᱱ ᱟᱱᱩᱠᱩᱞ ᱡᱤᱣᱤᱫ ᱡᱤᱱᱤᱥ ᱢᱮᱱᱟᱜᱼᱟ ᱡᱮᱞᱮᱠᱟ ᱦᱚᱭ ᱫᱟᱜ, ᱟᱰᱮ ᱯᱟᱥᱮ ᱦᱚᱭᱦᱤᱥᱤᱫ, ᱥᱮᱪᱮᱫ, ᱡᱚᱜᱟᱡᱩᱜᱽ, ᱥᱟᱜᱟᱲᱚᱢ, ᱪᱟᱥ, ᱵᱮᱯᱟᱨ ᱮᱢᱟᱱ ᱾

ᱰᱮᱢᱚᱜᱨᱟᱯᱷᱤᱠ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱵᱟᱥᱩᱫᱮᱵᱽᱯᱩᱨ ᱨᱤᱱ ᱦᱚᱲ ᱮᱞ ᱫᱚ ᱒᱑᱙,᱑᱐᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱦᱚᱲ ᱮᱞ ᱨᱮ ᱕᱒% ᱠᱚᱲᱟ ᱟᱨ ᱔᱘% ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱵᱟᱥᱩᱫᱮᱵᱽᱯᱩᱨ ᱨᱮᱱᱟᱜ ᱮᱵᱷᱚᱨᱮᱡᱽ ᱥᱮᱪᱮᱫ ᱫᱚᱨ ᱫᱚ ᱖᱐% ᱠᱟᱱᱟ, ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱮᱵᱷᱚᱨᱮᱡᱽ ᱕᱙.᱕% ᱠᱷᱚᱱ ᱰᱷᱮᱨ ᱜᱮᱭᱟ ᱾ ᱱᱚᱸᱰᱮ ᱖᱐% ᱠᱚᱲᱟ ᱟᱨ ᱔᱐% ᱛᱤᱨᱞᱟᱹ ᱠᱚ ᱥᱮᱪᱮᱫ ᱢᱮᱱᱟᱜ ᱠᱚᱣᱟ ᱾ ᱑᱔% ᱦᱚᱲ ᱮᱞ ᱫᱚ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱢᱮᱱᱟᱜ ᱠᱚᱣᱟ ᱾

ᱨᱟᱡᱽᱟᱹᱨᱤ ᱠᱚ
ᱵᱟᱥᱩᱫᱮᱵᱽᱯᱩᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱱᱤᱛᱚᱜᱤᱡ ᱵᱤᱫᱷᱟᱭᱚᱠ (ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱯᱟᱨᱴᱤ) ᱨᱤᱱᱤᱡ ᱟᱥᱚᱠ ᱫᱟᱥ ᱠᱟᱱᱟᱭ ᱾ ᱵᱤᱡᱮᱰᱤ ᱨᱤᱱᱤᱡ ᱢᱟᱲᱟᱝ ᱵᱤᱫᱷᱟᱭᱚᱠ ᱵᱤᱥᱱᱩᱵᱨᱚᱛ ᱨᱟᱣᱛᱨᱮ, ᱡᱟᱦᱟᱸᱭ ᱫᱚ ᱒᱐᱑᱙ ᱨᱮ ᱡᱤᱛᱠᱟᱹᱨ ᱞᱮᱱᱟᱭ ᱾ ᱵᱟᱥᱩᱫᱮᱵᱽᱯᱩᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱤᱱᱤᱡ ᱢᱟᱲᱟᱝ ᱵᱤᱫᱷᱟᱭᱚᱠ ᱵᱤᱡᱮᱰᱤ ᱨᱤᱱᱤᱡ ᱵᱤᱡᱚᱭᱥᱨᱤ ᱨᱟᱣᱛᱨᱮ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱒᱐᱑᱔, ᱒᱐᱐᱙, ᱒᱐᱐᱔ ᱟᱨ ᱒᱐᱐᱐ ᱨᱮ ᱯᱚᱱᱚᱛ ᱵᱟᱪᱷᱱᱟᱣ ᱨᱮ ᱡᱤᱛᱠᱟᱹᱨ ᱞᱮᱱᱟᱭ ᱟᱨ ᱑᱙᱙᱕ ᱟᱨ ᱑᱙᱙᱐ ᱡᱮᱰᱤ ᱯᱨᱚᱛᱷᱤᱥᱛᱷᱤ ᱞᱮᱫᱟᱭ ᱾ ᱱᱚᱣᱟ ᱥᱤᱴ ᱠᱷᱚᱱ ᱮᱴᱟᱜ ᱢᱟᱲᱟᱝ ᱵᱤᱫᱷᱟᱭᱚᱠ ᱠᱚ ᱫᱚ ᱑᱙᱘᱕ ᱥᱟᱞ ᱨᱮ ᱟᱭᱤ ᱮᱱ ᱥᱤ ᱨᱤᱱᱤᱡ ᱢᱚᱫᱷᱩ ᱥᱟᱫᱟᱱ ᱯᱟᱱᱤᱜᱨᱟᱦᱤ, ᱑᱙᱘᱐ ᱥᱟᱞ ᱨᱮ ᱟᱭᱤ ᱮᱱ ᱥᱤ ᱨᱤᱱᱤᱡ ᱡᱟᱜᱟᱵᱚᱱᱫᱷᱩ ᱫᱟᱥ, ᱑᱙᱗᱗ ᱥᱟᱞ ᱨᱮ ᱡᱮ ᱮᱱ ᱯᱤ ᱨᱤᱱᱤᱡ ᱱᱤᱞᱟᱢᱟᱱᱤ ᱨᱟᱣᱛᱨᱮ ᱮ ᱛᱟᱦᱮᱸ ᱠᱟᱱᱟ ᱾

ᱡᱚᱛᱚ ᱴᱚᱴᱷᱟ ᱨᱮ ᱨᱟᱡᱽᱟᱹᱨᱤ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱴᱷᱟᱶ ᱢᱮᱱᱟᱜᱼᱟ ᱾ ᱱᱟᱜᱟᱢ ᱫᱚ ᱱᱚᱣᱟ ᱨᱮᱱᱟᱜ ᱜᱟᱞᱚᱪ ᱮ ᱮᱢ ᱟᱠᱟᱫᱼᱟ ᱡᱮ ᱱᱚᱶᱟ ᱫᱷᱟᱹᱨᱛᱤ ᱨᱮ ᱟᱹᱰᱤ ᱜᱟᱱ ᱢᱟᱨᱟᱝ ᱨᱟᱡᱽᱟᱹᱨᱤ ᱠᱚ ᱡᱟᱱᱟᱢ ᱟᱠᱟᱱᱟ ᱾ ᱳᱰᱤᱥᱟ ᱨᱤᱱᱤᱡ ᱢᱟᱨᱮ ᱥᱤᱨᱟᱹ ᱢᱚᱱᱛᱨᱤ ᱱᱤᱞᱢᱚᱱᱤ ᱨᱟᱣᱛᱨᱮ ᱟᱨ ᱳᱰᱤᱥᱟ ᱨᱤᱱᱤᱡ ᱯᱩᱭᱞᱩ ᱟᱨ ᱢᱟᱨᱮ ᱥᱤᱨᱟᱹ ᱢᱚᱱᱛᱨᱤ ᱰᱨ. ᱦᱟᱨᱮᱠᱨᱤᱥᱱᱚ ᱢᱚᱦᱟᱛᱟᱵᱽ ᱞᱮᱠᱟᱱ ᱢᱟᱨᱟᱝ ᱟᱹᱭᱩᱨᱤᱭᱟᱹ ᱠᱚ ᱾

ᱥᱮᱪᱮᱫ ᱤᱱᱥᱴᱤᱴᱭᱩᱴ
ᱚᱴᱚᱞ ᱵᱤᱦᱟᱨᱤ ᱠᱚᱞᱮᱡᱽ ᱫᱚ ᱵᱚᱥᱩᱫᱮᱵᱽᱯᱩᱨ ᱨᱮ ᱢᱮᱱᱟᱜ ᱢᱤᱫ ᱠᱚᱞᱮᱡᱽ ᱠᱟᱱᱟ ᱾ ᱵᱟᱥᱩᱫᱮᱵᱽᱯᱩᱨ ᱨᱮ ᱛᱤᱨᱞᱟᱹ ᱠᱚᱣᱟᱜ ᱥᱮᱪᱮᱫ ᱩᱛᱷᱱᱟᱹᱣ ᱞᱟᱹᱜᱤᱫ ᱛᱮ ᱛᱨᱯᱚᱛᱤ ᱛᱤᱨᱞᱟᱹ ᱠᱚᱣᱟᱜ ᱠᱚᱞᱮᱡᱽ ᱫᱚ ᱒᱐᱐᱐ ᱥᱮᱨᱢᱟ ᱨᱮ ᱵᱮᱱᱟᱣ ᱞᱮᱱᱟ ᱾ ᱱᱩᱭᱟᱜ ᱧᱩᱛᱩᱢ ᱫᱚ ᱵᱟᱞ ᱨᱚᱜᱽ ᱛᱨᱯᱚᱛᱤ ᱫᱟᱥ ᱟᱜ ᱧᱩᱛᱩᱢ ᱛᱮ ᱫᱚᱦᱚ ᱟᱠᱟᱱᱟ, ᱡᱟᱦᱟᱸᱭ ᱫᱚ ᱵᱟᱥᱩᱫᱮᱵᱽᱯᱩᱨ ᱥᱟᱵᱽᱰᱤᱵᱤᱡᱚᱱ ᱨᱮᱱᱟᱜ ᱥᱩᱜᱳ ᱟᱹᱛᱩ ᱨᱤᱱᱤᱡ ᱪᱟᱨᱴᱟᱨᱰ ᱮᱠᱟᱶᱴᱮᱱᱴ ᱥᱨᱤ ᱢᱟᱫᱷᱚᱵᱽ ᱥᱤ. ᱫᱟᱥ ᱥᱟᱶᱛᱮ ᱱᱚᱣᱟ ᱵᱤᱨᱫᱟᱹᱜᱟᱲ ᱨᱮᱱ ᱢᱩᱬᱩᱛ ᱥᱚᱦᱮᱫ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫᱼᱟ ᱾ ᱵᱟᱥᱩᱫᱮᱵᱽᱯᱩᱨ ᱥᱟᱵᱽᱰᱤᱵᱤᱡᱚᱱ ᱨᱮ ᱵᱟᱨᱭᱟ ᱟᱥᱲᱟ ᱢᱮᱱᱟᱜᱼᱟ, ᱚᱠᱚᱭ ᱫᱚ ᱚᱴᱚᱞ ᱵᱤᱦᱟᱨᱤ ᱪᱮᱛᱟᱱ ᱟᱥᱲᱟ ᱟᱨ ᱨᱟᱡᱽᱵᱚᱞᱤᱠᱟ ᱟᱥᱲᱟ ᱵᱟᱥᱩᱫᱮᱵᱽᱯᱩᱨ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ ᱾

ᱵᱟᱥᱩᱫᱮᱵᱽᱯᱩᱨ ᱫᱚ ᱵᱷᱚᱫᱽᱨᱚᱠ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱵᱷᱚᱫᱽᱨᱚᱠ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ